Okresná prokuratúra Považská Bystrica 
Ľ. Štúra 1, 017 01 Považská Bystrica 1

Sp. zn. : Pv 817/11/3306	Považská Bystrica, 12.3.2012
EEČ : 2-26-38-2012

U Z N E S E N I E

Trestná vec:	obvinený XXXXX 
Zločin:	ublíženie na zdraví podľa § 155 odsek 1 Trestného zákona, v štádiu pokusu podľa § 14 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov a prečin výtržníctva podľa § 364 odsek 1 písmeno a) Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Rozhodnutie:
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
že dňa 10.08.2011 v čase asi o 11.50 h v pohostinstve zvanom „ U Badurovej „ v obci XXXXX, okres Púchov, po tom ako po predchádzajúcej vzájomnej potýčke medzi ním a poškodeným XXXXX, zo stola spadol sklenený pohár a rozbil sa, XXXXX fyzicky napadol pošk. XXXXX tak, že sklenenou črepinou pohára zaútočil na krk XXXXX a spôsobil mu reznú ranu pravej strany krku v oblasti pozdĺžneho priebehu svalu - veľkého kývača hlavy dĺžky 8 cm, s dobou obmedzenia v obvyklom spôsobe života 10 dní, pričom poranenie sa však nachádzalo v anatomickej lokalizácii, kde prebiehajú veľmi dôležité anatomické štruktúry, najmä krčná tepna a žila, pričom pri zasiahnutí uvedených veľkých ciev krku by mohlo u pošk. XXXXX dôjsť k vykrvácaniu až šokovému stavu  prípadne by mohla vzniknúť vzduchová embólia s následným zlyhaním srdca a v oboch prípadoch by išlo o život ohrozujúci stav, ktorý by bez liečby viedol k rýchlej smrti poškodeného, 

Právna veta:
lebo je trestné stíhanie neprípustné podľa § 9 odsek 1 písmeno d
Odôvodnenie:
Vyšetrovateľ Okresného riaditeľstva PZ, Odbor kriminálnej polície Pov. Bystrica uznesením ČVS:ORP-XXXXX/OEK-PB-2011 zo dňa 15.12.2012 podľa § 206 ods. 1 Tr. poriadku vzniesol obvinenie XXXXX, nar. XXXXX, za zločin ublíženia na zdraví podľa § 155 ods. 1 Tr. zákona v štádiu pokusu podľa § 14 ods. 1 Tr. zákona a prečin výtržníctva podľa § 364 ods. 1 písm. a/ Tr. zákona.

V priebehu trestného stíhania vedeného proti obv. XXXXX boli vypočutí: svedok poškodený XXXXX, svedkovia XXXXX, XXXXX, XXXXX, XXXXX, XXXXX, XXXXX,  boli zabezpečené listinné dôkazy - znalecký posudok forensic.sk, Inštitútu forenzných medicínskych expertíz, s.r.o., lekárske správy, zápisy o dychových skúškach, lekárske správy a úmrtný list č. XXXXX.

	Dňa 28.02.2012 vyšetrovateľ Okresného riaditeľstva PZ, Odbor kriminálnej polície Považská Bystrica, predložil dozorujúcej prokurátorke vyšetrovací spis ČVS:ORP-XXXXX/OEK-PB-2011 s návrhom na zastavenie trestného stíhania. 
	
Preskúmala som vyšetrovací spis ČVS:ORP-XXXXX/OEK-PB-2011 a dospela som k záveru, že predmetný návrh vyšetrovateľa na zastavenie trestného stíhania je opodstatnený.

Z úmrtného listu č. XXXXX vystaveného dňa 09.01.2012, zapísaného v knihe úmrtí matričného úradu Považská Bystrica, zväzok 25, ročník 2011, na strane 58, pod poradovým číslom 640, nepochybne vyplýva, že obv. XXXXX, nar. XXXXX v XXXXX naposledy trvale bytom XXXXX, dňa 06.12.2011 v Považskej Bystrici zomrel, preto bolo potrebné rozhodnúť tak, ako je to uvedené vo výrokovej časti tohto uznesenia. 

Podľa § 215 odsek 1 písm. d/ Tr. poriadku prokurátor zastaví trestné stíhanie, ak je trestné stíhanie neprípustné podľa § 9 Tr. poriadku. 

V rámci takto vymedzeného ustanovenia prokurátor zo zákona musí trestné stíhanie zastaviť, keď  sa hodnoverným spôsobom dozvie o vzniku niektorého z dôvodov uvedeného v § 9 odsek 1 Trestného poriadku. 

	Podľa § 9 odsek 1 písm. d/ Tr. poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu kto zomrel alebo bol vyhlásený za mŕtveho. 	

Poučenie:
Proti tomuto uzneseniu je prípustná sťažnosť, ktorú môže podať obvinený 
                        a poškodený do troch dní od jeho oznámenia prostredníctvom Okresnej 
                        prokuratúry Pov. Bystrica na Krajskú prokuratúru Trenčín. Sťažnosť má 
                        odkladný účinok (§ 215 ods. 6 Tr. por.). 

Mgr. Radoslava Drdáková
prokurátorka